Motors24 on hea näide sellest, kuhu lähevad erinevad kuulutustetulbad. Ikka tasuta teenuse poole. Igal turul, mis on ebaefektiivne ja kus keegi teeb megakasumeid (Eestis näiteks Auto24), tekivad odavamat hinda pakkuvad konkurendid. Megakasum kaob, parimad turuosalised langevad normaalse marginaalini ja võivad teha küll head äri, mitte aga omada 100% turuosa ega pea 100% marginaali.    Motors24 omab kiirel vaatamisel paljudes rubriikides rohkem kuulutusi kui nt Ac24, kes on tasulise teenusega üritanud Auto24 hindu alla suruda. Usun, et juba aasta lõpuks on  normaalne, et nii auto kui ka kinnisvara kuulutustetulbad on kuulutajale tasuta ning teenivad oma käibe vaid lisateenustest (kuulutuse esiletoomine, lisateenused auto- ja kinnisvarafirmadele, reklaam jne).    Igal juhul on hea näha, et Motors24 näitab eeskuju, algus on väga tubli.    Siia kõrvale peaks ka   ära mainima, kuna ka nemad pakuvad tasuta kuulutusi. Sait pole paari nädalaga kinnisvara ja autode osas  aga eriti kaugele aga jõudnud, autokuulutusi on neil 1% Motors24 mahust ja veelgi vähem võrreldes Auto24 kuulutustega. Kui lähinädalatel kuulutuste arvu piisavalt suureks (tuhandeteni) ei saa, siis kardan, et kasutajad unustavad kiire.ee, sest puudub põhjus sinna tagasipöördumiseks ning pettutakse. Kuulutusteäri on ikkagi mahu ja tohutu lugejate hulga äri. Sa oled kas suur või pole sind olemas. Seega pole kiire.ee'l palju aega jäänud, et end tõestada.    Igal juhul on kuulutusteäri üks neist, kus  tahaksin lähiaastatel kaasa lüüa, siis aga kindlasti samuti tasuta teenustega.